
1. Réamhrá
Ag Bord Oideachais agus Oiliúna Bhaile Átha Cliath agus Dhún Laoghaire (BOOÁCDL) tá do chearta príobháideachais agus cosanta sonraí thar a bheith tábhachtach dúinn. Is éard is Cosaint Sonraí ann ná cosaint chearta príobháideachais daoine aonair i ndáil le próiseáil sonraí pearsanta, i bhformáid pháipéir agus leictreonach araon. Leis an Rialachán Ginearálta maidir le Cosaint Sonraí agus an tAcht um Chosaint Sonraí 2018, leagtar síos rialacha dochta maidir leis an gcaoi a mbailítear, a bhfaightear rochtain, a n-úsáidtear agus a nochtar (“próiseáiltear”) sonraí pearsanta agus catagóirí speisialta sonraí pearsanta. Faoin Acht um Chosaint Sonraí, tá daoine aonair (“ábhair sonraí”) i dteideal iarratas a dhéanamh chun rochtain a fháil ar a sonraí pearsanta. Tá sé de cheart ag ábhair sonraí freisin go gceartófaí a sonraí pearsanta má aimsítear go bhfuil siad mícheart, go scriosfaí iad nó go gcuirfí srian le próiseáil a sonraí pearsanta.

2.	Cuspóir an nós imeachta
Is é cuspóir an nós imeachta seo a chinntiú go gcomhlíonann BOOÁCDL forálacha an Achta um Chosaint Sonraí maidir le cearta ábhar sonraí agus chun daoine aonair a chumasú iarratais ar rochtain sonraí agus iarratais ar cheartú, scriosadh nó srianadh próiseála a sonraí pearsanta a chur isteach nuair is gá. Is féidir sonraí iomlána faoi chearta ábhair sonraí a íoslódáil ó nasc ar shuíomh gréasáin an Choimisiúin um Chosaint Sonraí. https://www.dataprotection.ie/en/individuals.

3.	Iarratas a dhéanamh.
Agus sonraí pearsanta á n-iarraidh, ba cheart d’ábhar sonraí (nó i gcás tuismitheora/caomhnóra atá ag déanamh iarratais rochtana thar ceann dalta, faisnéis phearsanta a bhaineann lena bpáiste) iad féin a chur ar an eolas faoin nós imeachta chun iarratas a dhéanamh.
Déanann Foireann BOOÁCDL um Chosaint Sonraí i gCeannoifig BOOÁCDL gach iarratas ar rochtain maidir le hábhar sonraí a phróiseáil.

4.	An iarratas a chur isteach
Ba chóir gach iarratas maidir le cearta rochtana ar do shonraí pearsanta atá i seilbh BOOÁCDL a chur isteach i scríbhinn chuig Foireann BOOÁCDL um Chosaint Sonraí trí ríomhphost chuig dataprotection@ddletb.ie nó mar mhalairt air sin, bain úsáid as ár bhfoirm ar líne, Foirm Iarratais ar Rochtain Sonraí, a chabhróidh go mór le BOOÁCDL d’iarratas a phróiseáil.
5. Amlíne
Déanfar cinneadh maidir le d’iarratas laistigh de mhí amháin ón dáta a fhaightear d’iarratas. Má mheastar go bhfuil d’iarratas casta, is féidir le BOOÁCDL an tréimhse ama chun freagra a thabhairt ar d’iarratas a shíneadh ar feadh 2 mhí eile. Cuirfear ar an eolas thú i scríbhinn faoi aon síneadh ama laistigh de mhí amháin ón dáta a fhaightear d’iarratas

6. Táillí
Níl aon táille iníoctha agat chun iarratas rochtana a dhéanamh. Caithfidh BOOÁCDL déileáil le d’iarratas saor in aisce. Mar sin féin, i gcás ina gcreideann BOOÁCDL nach bhfuil forais ar bith le hiarratas nó go bhfuil sé iomarcach ar fad (mar shampla, i gcás ina ndéanann duine aonair iarratais rochtana gan ghá arís agus arís eile), is fédir le BOOÁCDL táille a ghearradh agus a chostais riaracháin maidir le déileáil leis an iarratas/na hiarratais á gcur san áireamh nó diúltú gníomhú ar an iarratas/na hiarratais.

7. Aitheantas
Chun a chinntiú nach nochtar sonraí pearsanta don duine mícheart, d’fhéadfadh go n-iarrfar ort cruthúnas céannachta a chur ar fáil sula scaoiltear aon sonraí pearsanta chugat. I measc na cineálacha aitheantais inghlactha tá cóip de phas nó cóip de cheadúnas tiomána. Glactar le cóipeanna i bhformhór na gcásanna. Mar sin féin, coimeádann BOOÁCDL an ceart chun doiciméid bhunaidh a iarraidh nuair is gá. Más gá duit cóipeanna de na doiciméid sin a sholáthar do BOOÁCDL, scriosfar iad go slán chomh luath is a bheidh d’aitheantas fíoraithe againn.

Tá sé tábhachtach a thabhairt faoi deara nach mbreithneofar le haghaidh scaoilte ach faisnéis phearsanta a bhaineann leis an duine aonair (nó i gcás tuismitheora/caomhnóra atá ag déanamh iarratais rochtana thar ceann mac léinn, nach mbreithneofar le haghaidh scaoilte ach faisnéis phearsanta a bhaineann lena p(h)áiste/a bpáiste). Ní chuirfear aon fhaisnéis ar fáil a bhaineann le duine eile.
Déantar foráil maidir leis sin i mBeartas Próiseála Sonraí BOOÁCDL. Is ceart an ábhair sonraí an ceart rochtana faoin Acht um Chosaint Sonraí. Mar sin féin, d’fhéadfadh roinnt sonraí a bheith i seilbh na scoile/an Ionaid a d’fhéadfadh a bheith de chineál íogair agus tabharfaidh BOOÁCDL aird ar an treoir seo a leanas arna heisiúint ag Oifig an Choimisiúin um Chosaint Sonraí maidir le scaoileadh sonraí den sórt sin atá leagtha amach in Aguisín A.

8. Próiseas
Ar iarratas rochtana a dhéanamh, tá sé de cheart ag aon duine (faoi réir na srianta in Aguisín A Nótaí A agus B thíos) a bhfuil Sonraí Pearsanta á gcoimeád ag BOOÁCDL fúthu:
· cóip de na sonraí a choimeádtar fúthú (mura bhfuil feidhm ag ceann de na díolúintí nó na toirmisc faoin Acht um Chosaint Sonraí, agus sa chás sin cuirfear an duine aonair ar an eolas faoi seo agus cuirfear ar an eolas é/í faoina c(h)eart gearán a dhéanamh leis an gCoimisinéir Cosanta Sonraí)
· a bheith ar an eolas ar chuspóir/chuspóirí a bhaineann le próiseáil a s(h)onraí
· eolas a bheith acu ar chéannacht (nó ar chatagóirí) na ndaoine a nochtar na sonraí dóibh
· foinse na sonraí a bheith ar eolas acu, mura bhfuil sé contrártha do leas an phobail
· i gcás ina ndéantar an phróiseáil trí mhodhanna uathoibrithe (e.g. scóráil chreidmheasa in institiúidí airgeadais áit a ndéanann clár ríomhaire an “cinneadh” maidir le cibé ar cheart iasacht a thabhairt do dhuine aonair bunaithe ar a rátáil chreidmheasa), an chiall a bhaineann le cinntí uathoibrithe a bheith ar eolas aige/aici.
Nuair a gheofar an fhoirm iarratais rochtana, ceapfar ball den Fhoireann um Chosaint Sonraí chun bailíocht d’iarratais rochtana a sheiceáil agus chun a sheiceáil go bhfuil dóthain faisnéise curtha ar fáil chun na sonraí a iarradh a aimsiú (go háirithe má tá cuardach le déanamh ar phíosaí scannánaíochta/íomhánna TCI). B’fhéidir go mbeadh sé riachtanach do bhall den Fhoireann um Chosaint Sonraí teagmháil a dhéanamh leat má tá tuilleadh sonraí ag teastáil d’fhonn d’iarratas rochtana a phróiseáil.
Logálfaidh an ball den Fhoireann um Chosaint Sonraí dáta fála an iarratais bhailí agus coinneoidh sé/sí nóta de na céimeanna ar fad a ghlactar chun na sonraí iarrtha a aimsiú agus a bhailiú agus cinnteoidh sé/sí go ndéanfar seiceáil ar na comhaid ábhartha de láimh ar fad (a choimeádtar laistigh de “chóras comhdúcháin iomchuí”) agus ar na ríomhairí le haghaidh na sonraí a bhfuil an t-iarratas rochtana á dhéanamh ina leith. Cinnteoidh an Fhoireann um Chosaint Sonraí go gcuirfear an fhaisnéis ar fáil go pras agus laistigh de na tréimhsí ama a mholtar.
Sula soláthraítear an fhaisnéis a iarrtar ort mar ábhar sonraí nó i gcás ina ndéantar an t-iarratas rochtana thar ceann mac léinn faoi bhun 18 mbliana d’aois, déanfaidh an Fhoireann um Chosaint Sonraí seiceáil ar gach mír sonraí chun an méid seo a leanas a shuíomh:
· An bhfuil aon díolúintí nó srianta a leagtar amach faoin Acht um Chosaint Sonraí i bhfeidhm, rud a chiallaíonn nach féidir na sonraí a scaoileadh, nó an gcáilíonn na sonraí mar “sonraí sláinte”, a chinneadh an bhfuil ceanglas ann dul i gcomhairle le liachleachtóir an ábhair sonraí.

· Mura bhfuil sonraí a bhaineann le tríú páirtí i gceist, ní nochtfar iad gan toiliú an tríú páirtí sin, nó mar mhalairt air sin déanfar na sonraí a anaithnidiú chun céannacht an tríú páirtí a cheilt. I gcás nach féidir na sonraí a anaithnidiú chun a chinntiú nach n-aithneofar an tríú páirtí, ní fhéadfar an mhír sonraí sin a scaoileadh.
I gcás nach bhfuil BOOÁCDL cinnte cén fhaisnéis atá le nochtadh, coimeádann siad an ceart comhairle dlí a lorg.
Cinnteoidh an Fhoireann um Chosaint Sonraí go gcuirfear an fhaisnéis ar fáil i bhfoirm intuigthe (e.g. cóid mínithe) nó go míneofar í, go n-uimhreofar na doiciméid a cuireadh ar fáil agus go ndéanfaidh duine cuí an freagra a “shíniú”.
I gcás ina ndéantar iarratas rochtana ina dhiaidh sin nó iarratas rochtana comhchosúil tar éis don chéad iarratas a bheith comhlíonta, tá lánrogha ag BOOÁCDL maidir le cad is ea eatramh réasúnta idir iarratais rochtana, agus déanfar measúnú air seo ar bhonn cás ar chás.
I gcás ina bhféadfá, mar ábhar sonraí aonair, iarraidh faisnéis mhícheart atá á coinneáil ag BOOÁCDL a cheartú, cuir BOOÁCDL ar an eolas agus cuirfear foirm ar fáil duit chuige sin. Ba chóir duit a thabhairt faoi deara, áfach, nach bhfuil an ceart chun sonraí pearsanta a cheartú nó a scriosadh absalóideach. Tá sé de cheart agat gearán a dhéanamh leis an gCoimisinéir Cosanta Sonraí faoi dhiúltú. (1)I gcás ina ndiúltaíonn BOOÁCDL na sonraí pearsanta a cheartú nó a scriosadh mar a d’iarraidh tú, is féidir le BOOÁCDL a mholadh do thaifead pearsanta a fhorlíonadh, de bhun alt 6(b) den Acht um Chosaint Sonraí.
I gcásanna ina ndiúltaítear d’iarratas rochtana, scríobhfaidh BOOÁCDL chugat ag míniú na gcúiseanna leis an diúltú. I gcúinsí den sórt sin, tá sé de cheart agat gearán a dhéanamh chuig Oifig an Choimisinéara um Chosaint Sonraí www.dataprotection.ie

9. Iarratas ar TCI
I gcás ina ndéantar iarratais ar thaifid TCI, ní mór iarratas a dhéanamh i scríbhinn, agus cuirfear freagra ar fáil laistigh de mhí amháin. Ba chóir gach eolas riachtanach amhail dáta, am agus suíomh an taifeadta a thabhairt do BOOÁCDL chun cabhrú leo déileáil le d’iarratas. I gcás nach bhfuil an íomhá chomh dona sin nach féidir duine a aithint go soiléir, ní fhéadfar í a mheas mar shonraí pearsanta. Agus cóip de shonraí pearsanta á soláthar, is féidir le BOOÁCDL na hábhair a sholáthar i bhfoirm pictiúr neamhghluaiste/sraith pictiúr neamhghluaiste, USB, le híomhánna ábhartha nó comhad comhroinnte. Déanfar íomhánna daoine eile a cheilt sula scaoilfear na sonraí. Mura féidir íomhánna daoine eile a cheilt, ní fhéadfar na híomhánna/taifeadtaí a scaoileadh.

10. Ceart chun Gearán a Dhéanamh
Mura bhfuil tú sásta le toradh d’iarratais, is féidir leat gearán a dhéanamh leis an gCoimisiún um Chosaint Sonraí agus déanfaidh siad imscrúdú ar an ábhar ar do shon. Tá sonraí teagmhála agus tuilleadh sonraí faoi do chearta faoin Acht um Chosaint Sonraí ar fáil ar shuíomh gréasáin an Choimisiúin um Chosaint Sonraí www.dataprotection.ie
Ba chóir aon bhreiseanna nó leasuithe ar an nós imeachta seo nó ar nósanna imeachta gaolmhara a chur faoi bhráid na Roinne Seirbhísí Corparáideacha lena mbreithniú. Déanfar athbhreithniú bliantúil ar an nós imeachta agus aon fhorbairtí reachtacha nó forbairtí ábhartha eile á gcur san áireamh.

Tuilleadh Eolais
Má tá aon cheist agat maidir leis an nós imeachta seo, déan teagmháil le: BOOÁCDL, Roinn na Seirbhísí Corparáideacha trí ríomhphost na Foirne um Chosaint Sonraí dataprotection@ddletb.ie


11. Aguisín A
Eisceachtaí ón Riail maidir le Ceart Rochtana
Tá roinnt eisceachtaí ann maidir leis an riail ghinearálta maidir le ceart rochtana, lena n-áirítear iad siúd atá sonraithe i Nótaí A agus B in Aguisín A.
Nóta A: Iarratais rochtana ó mhic léinn
· [bookmark: _Int_m3MQpU7K]Is féidir le mac léinn ocht mbliana déag d’aois nó níos sine (agus nach bhfuil faoi aon mhíchumas míochaine nó riocht míochaine a d’fhéadfadh cur isteach ar a c(h)umas toiliú a thabhairt) toiliú a thabhairt iad féin.

· Má tá míchumas nó riocht míochaine ar mhac léinn ocht mbliana déag d’aois nó níos sine a d’fhéadfadh cur isteach ar a c(h)umas an fhaisnéis a thuiscint, iarrfaidh an scoil toiliú tuismitheora/caomhnóra sula scaoilfear na sonraí leis an mac léinn.

· Is féidir rochtain a thabhairt do mhac léinn idir dhá bhliain déag agus seacht mbliana déag d’aois ar a shonraí pearsanta, ag brath ar aois an mhic léinn agus ar chineál an taifid, i.e. moltar

· Más gnáthfhaisnéis nó neamhchonspóideach í (e.g. taifead ar thoradh scrúdaithe) d’fhéadfaí rochtain a thabhairt don mhac léinn go héasca

· Más faisnéis íogair í, bheadh sé ciallmhar toiliú tuismitheora/caomhnóra a lorg i scríbhinn sula scaoilfear na sonraí leis an mac léinn. I gcás nach dtugann an tuismitheoir/caomhnóir a dtoiliú chun na sonraí a scaoileadh chuig an mac léinn, ba chóir comhairle dlí a lorg

· Más dócha go ndéanfaidh an fhaisnéis dochar don duine lena mbaineann, ba cheart toiliú tuismitheora/caomhnóra a lorg sula scaoilfear na sonraí leis an mac léinn.

· Is féidir le tuismitheoir nó caomhnóir páiste iarratas rochtana a dhéanamh thar ceann an mhic léinn. Ní gá toiliú an pháiste a fháil. Mar sin féin, ní mór do BOOÁCDL a thabhairt faoi deara gurb é ceart an ábhair sonraí féin an ceart rochtana (i.e. is é ceart an mhic léinn é).

· *Déanfar measúnú ar gach cás ar a fhiúntas féin agus an liosta seo a leanas (neamh-uileghabhálach) de fhachtóirí ba cheart a chur san áireamh agus measúnú á dhéanamh ar cibé an mbeidh páiste in ann a gcearta cosanta sonraí féin a fheidhmiú á chur san áireamh:
· Aois agus aibíocht an pháiste (mar shampla mar a léirítear trí idirghníomhaíochtaí idir an páiste agus an eagraíocht atá i gceist);
· An cineál iarratas (iarratas rochtana, iarratas scriosta, ceart agóid a dhéanamh, etc.);
· Comhthéacs na próiseála agus an cineál seirbhíse a chuireann an rialaitheoir ar fáil (e.g. ardán meán sóisialta, caidreamh idir dochtúir agus othar, ardán siopadóireachta ar líne, etc.);
· An cineál sonraí pearsanta atá i gceist (e.g. páiste ag lorg rochtana ar shonraí leighis, páiste ag iarraidh grianghraif díobh féin a scriosadh ar na meáin shóisialta, páiste ag iarraidh a seoladh ríomhphoist a nuashonrú ar ardán). Measann an Coimisiún um Chosaint Sonraí, i gcásanna ina mbíonn rochtain ar shonraí pearsanta de chatagóir speisialta, go háirithe sonraí leighis, nó rochtain ar chineálacha íogaire eile sonraí, amhail sonraí oibre sóisialta, i gceist le feidhmiú chearta cosanta sonraí páiste, gur cheart machnamh cúramach a dhéanamh ar cibé an bhféadfadh scaoileadh na sonraí pearsanta sin dochar tromchúiseach fisiciúil nó meabhrach a dhéanamh don pháiste atá i gceist
· An bhfuil sé chun leasa an pháiste é a chur ar chumas an pháiste a gcearta cosanta sonraí a fheidhmiú iad féin (i.e. an dtuigeann siad iarmhairtí scriosadh cineálacha áirithe sonraí pearsanta, an dtuigfidh siad go hiomlán cad atá á fháil acu mar chuid d’iarratas rochtana, an mbeidh sé díobhálach dá bhfolláine faisnéis áirithe a fháil?)
· Cibé an bhfuil an páiste ag iarraidh a gcearta a fheidhmiú le cúnamh/rannpháirtíocht/eolas tuismitheora/chaomhnóra nó tríú páirtí saineolach/ionadaí.

· In aon cheann de na cúinsí a leagtar amach thuas, má tá sonraí sláinte sna sonraí agus go mbeadh dóchúlacht ann go ndéanfadh nochtadh na sonraí dochar tromchúiseach d’fholláine coirp nó do mheabhairshláinte an duine lena mbaineann, tá oibleagáid ar an scoil/BOOÁCDL na sonraí a choinneáil siar go dtí go mbeidh siad tar éis dul i gcomhairle le liachleachtóir an ábhair sonraí agus (i gcás mac léinn faoi bhun 18 mbliana d’aois nó mac léinn a bhfuil riachtanais oideachais speisialta aige/aici a mbeadh a mhíchumas nó a riocht leighis ina chúis le dochar dá c(h)umas an fhaisnéis a thuiscint), ba cheart toiliú tuismitheora/caomhnóra a lorg freisin.

· I gcásanna áirithe (i.e. i gcás ina bhfuil an fhaisnéis (“sonraí sláinte”), moltar go soláthróidh an liachleachtóir na sonraí.

· In aon cheann de na cúinsí a leagtar amach thuas, má tá sonraí oibre sóisialta sna sonraí agus go mbeadh dóchúlacht ann go ndéanfadh nochtadh dochar tromchúiseach d’fholláine coirp nó do mheabhairshláinte an duine aonair, ní cheadaítear don scoil/BOOÁCDL na sonraí a scaoileadh leis an duine aonair.

*Féach ar Treoirlínte an Choimisiúin um Chosaint Sonraí - Cur Chuige Bunúsach atá Dírithe ar an bPáiste maidir le Próiseáil Sonraí - Leathanach 34.
https://www.dataprotection.ie/en/dpc-guidance/fundamentals-child-oriented-approach-data-processing











Nóta B: Eisceachtaí le tabhairt faoi deara:
Toirmisctear soláthar na nithe seo a leanas faoi rialacháin um chosaint sonraí:
Sonraí sláinte d’othar mar fhreagra ar iarratas ar rochtain más dócha go ndéanfadh sé sin dochar tromchúiseach dá f(h)olláine coirp nó dá m(h)eabhairshláinte. Is chun an duine aonair a chosaint ó aon rud a chloisteáil faoi/fúithi féin a d’fhéadfadh dochar tromchúiseach a dhéanamh dá f(h)olláine coirp nó dá m(h)eabhairshláinte nó dá f(h)olláine mhothúchánach atá sé seo. I gcás sonraí sláinte, ní féidir an fhaisnéis a scaoileadh ach amháin tar éis don BOOÁCDL dul i gcomhairle leis an ngairmí sláinte cuí (de ghnáth DG an ábhair sonraí).
Tá srian freisin ar Shonraí Pearsanta a fhaightear agus obair shóisialta á déanamh (“sonraí oibre sóisialta”) (sonraí pearsanta a choimeádtar nó a fhaightear agus obair shóisialta á déanamh ag roinn Rialtais, údarás áitiúil, an FSS etc.) i gcásanna áirithe má tá dóchúlacht ann go ndéanfadh sé sin dochar tromchúiseach do shláinte nó do riocht mothúchánach an ábhair sonraí lena mbaineann. I gcás sonraí oibre sóisialta, ní féidir an fhaisnéis a sholáthar ar chor ar bith má chreideann BOOÁCDL go mbeadh dóchúlacht ann go ndéanfadh sé dochar tromchúiseach d’fholláine coirp nó do mheabhairshláinte nó do riocht mothúchánach an ábhair sonraí.
Mura bhfuil ach faisnéis sna sonraí oibre sóisialta a sholáthraíonn duine aonair (seachas duine d’fhostaithe nó gníomhairí na scoile/an BOO) don scoil/do BOOÁCDL agus an obair shóisialta á déanamh acu, ní cheadaítear do BOOÁCDL an fhaisnéis sin a sholáthar don ábhar sonraí gan dul i gcomhairle ar dtús leis an duine aonair a sholáthair an fhaisnéis.

Luaitear san Acht um Chosaint Sonraí go bhfuil na sonraí seo a leanas díolmhaithe ó iarratas rochtana sonraí:

1. [bookmark: _Int_41CIaEPm]Foráiltear le halt 5 den Acht um Chosaint Sonraí nach bhfuil feidhm ag an gceart rochtana i roinnt cásanna d’fhonn cothromaíocht a bhaint amach idir cearta an duine aonair, ar thaobh amháin, agus roinnt riachtanas tábhachtacha na sochaí sibhialta ar an taobh eile. I measc na samplaí bheadh an gá atá le gníomhaireachtaí stáit (cosúil leis an nGarda Síochána) imscrúdú éifeachtach a dhéanamh ar choireacht agus an gá atá le caidreamh idirnáisiúnta an Stáit a chosaint.
2. Meastacháin ar dhliteanas: I gcás ina bhfuil na sonraí pearsanta comhdhéanta de mhéid dhliteanais na scoile/BOOÁCDL de bhun éilimh ar dhamáistí nó ar chúiteamh, nó i gcás ina gcoimeádtar iad chun críche meastacháin a dhéanamh, agus i gcás ina mbeadh dóchúlacht ann go ndéanfadh scaoileadh an mheastacháin dochar do leasanna na scoile/BOOÁCDL i ndáil leis an éileamh, féadfar na sonraí a choinneáil siar.

3. Faisnéis faoi phribhléid dhlíthiúil: Is é an riail ghinearálta go bhfuil gach doiciméad a ullmhaítear agus cás dlí á bhreithniú faoi phribhléid dhlíthiúil. Mar sin, níor cheart comhfhreagras idir an scoil/BOOÁCDL agus a ndlítheoirí i ndáil le cás i gcoinne na scoile/BOOÁCDL a nochtadh don éilitheoir de bhun iarratais ar rochtana sonraí.

4. Luaitear in Alt 4 den Acht um Chosaint Sonraí nach n-áirítear leis an gceart rochtana an ceart chun sonraí pearsanta faoi dhuine eile a fheiceáil, gan toiliú an duine eile sin. Tá sé seo riachtanach chun cearta príobháideachais an duine eile a chosaint. Más réasúnta don scoil/BOOÁCDL a thabhairt i gcrích go gceilfí céannacht an tríú páirtí agus go gcuirfí ar chumas na sonraí a nochtadh (faoi réir na leasuithe) dá n-aithneofaí an tríú páirtí trí na sonraí a leasú nó a fhágáil ar lár, ansin d’fhéadfaí na sonraí a nochtadh leis na leasuithe sin. Mar sin féin, mura féidir na sonraí lena n-aithnítear tríú páirtí a leasú nó a fhágáil ar lár, níor cheart na sonraí lena mbaineann a scaoileadh chuig an iarratasóir.

5. Luaitear in Alt 4 freisin, i gcás ina bhfuil sonraí pearsanta ina léirithe tuairime faoin ábhar sonraí arna ndéanamh ag duine eile, go bhfuil sé de cheart ag an ábhar sonraí an léiriú tuairime sin a fháil ach amháin i gcás inar tugadh an léiriú tuairime sin faoi rún, agus ar an tuiscint shoiléir go ndéileálfaí leis faoi rún.

6. Ní bhaineann an oibleagáid chun cloí leis an iarratas rochtana i gcás nach féidir leis an scoil/BOOÁCDL na sonraí a sholáthar nó i gcás ina mbaineann iarracht dhíréireach leis.

Déan teagmháil lenár nOifigeach Cosanta Sonraí (OCS)
Má tá aon cheist agat, déan teagmháil le dataprotection@ddletb.ie

